Η Αμπελουργική μας Ομάδα, μέσα από την Κοιν.Σ.Επ. «Ηφαίστειο Ανεμώτιας» παλεύει για το δικαίωμά της στη γη, την αξιοπρέπεια και την αυτοδιάθεση, χτίζοντας τις δικές της αυτόνομες δομές. Μέσα από τις δράσεις μας, υιοθετώντας συμμετοχικές αξίες και δημοκρατικές διαδικασίες λήψης αποφάσεων, προσπαθούμε να αναζωογονήσουμε την τοπική κοινότητα και να ενισχύσουμε τις συνθήκες βιωσιμότητας και ανθεκτικότητας της. Οι βασικές μας δραστηριότητες εξειδικεύονται στην αειφόρο γεωργία, στην παραγωγή και μεταποίηση, στο δίκαιο και αλληλέγγυο εμπόριο, και στον εναλλακτικό, θεματικό και ήπιο τουρισμό.